Efter 14 dage, hvor broklapperne på Limfjordsbroen, har været helt lukkede, virker de nu igen. Tidligt tirsdag morgen åbnede broen for første gang i to uger, og lystsejlerne kunne igen sejle igennem. Broen har været lukket, fordi aksel i en af broklapperne har været stykker. Det har betydet, at skibe over 9,5 meter i højden, ikke kunne komme igennem broen. Teknikere har skilt alle de ødelagte dele ad og udskiftet dem med helt nyfabrikerede dele. Desuden har man også skiftet de andre aksler på broen, da de var meget gamle. Mandag eftermiddag blev teknikerne færdige med de sidste reparationer, og klokken 01 natten til tirsdag var de sidste tests så også færdige. Henrik Jess Jensen afdelingsleder for Trafik og Veje i Aalborg Kommune kalder det for en "smilets dag" og fortæller, at brofogeden har oplevet, at humøret hos lystsejlerne har været i top hertil morgen. De hoppede og vinkede til ham, da de kunne sejle igennem de åbne broklapper som de første i fjorten dage.

Referat:
Tirsdag morgen klokken 05 åbnede Limfjordsbroen igen for broklapperne. I fjorten dage har broen været lukket.